google/wiki40b huggingface dataset:
हिंग्लिश

हिंग्लिश  हिन्दी तथा इंग्लिश के शब्दों का मिश्रण है जिसका अर्थ है दोनों भाषाओं का एक वाक्य में इकट्ठे प्रयोग करना है। इसका प्रयोग अधिकतर भारत के हिन्दी-भाषी राज्यों के शहरी तथा अर्ध-शहरी क्षेत्रों में देखी जाता है जो कि टेलीविजन, मोबाइल फोन तथा मौखिक सम्पर्क के जरिये धीरे-धीरे ग्रामीण तथा दूर-दराज के क्षेत्रों में भी फैल रही है तथा धीरे-धीरे वर्नाकुलर स्थिति को प्राप्त हो रही है।
कई बोलने वाले जानते ही नहीं कि वे हिन्दी वाक्यों में अंग्रेजी शब्द या अंग्रेजी वाक्यों में हिन्दी शब्द घुसा रहे हैं। डेविड क्रिस्टल जो कि यूनिवर्सिटी ऑफ वेल्स में एक ब्रिटिश भाषा-विज्ञानी हैं, ने २००४ में परिकलन किया कि ३५० मिलियन पर, विश्व के हिंग्लिश बोलने वाले जल्दी ही मूल अंग्रेजी बोलने वालों से अधिक हो जायेंगे।
स्तम्भकार देवयानी चौबल पहली लेखिका थीं जिन्होंने अपने लेखन में हिंग्लिश का प्रयोग किया। फिर लेखिका शोभा डे ने अपनी किताबों तथा भारतीय पत्रिका स्टारडस्ट के कॉलमों में हिंग्लिश तत्वों का प्रयोग करना शुरु किया। सलमान रुश्दी तथा उपमन्यु चटर्जी अन्य लेखक हैं जिन्होंने अपने उपन्यासों में हिंग्लिश का बहुतायत से प्रयोग किया है।
२००५ में, बलजिन्दर कौर महल (पेन नाम बी॰ के॰ महल) ने कॉलिन्स द्वारा प्रकाशित द क्वीन्स हिंग्लिश: हाउ टू स्पीक पुक्का नामक किताब लिखी।
हिंग्लिश इंग्लैण्ड में बोली जाने वाली अंग्रेजी को भी प्रभावित कर रही है। भारतीय अप्रवासियों तथा उनके ऑफ्सप्रिंग्स के द्वारा प्रयोग किये जाने वाले शब्द तथा ऍक्सप्रैशन इंग्लैण्ड की बोलचाल की अंग्रेजी में अपनाये गये हैं।
बंगाल केमिकल्स एण्ड फार्मास्यूटिकल्स लिमिटेड

बंगाल केमिकल्स एण्ड फार्मास्यूटिकल्स लिमिटेड (BCPL) भारत सरकार का एक सार्वजनिक क्षेत्र का उपक्रम है। इसकी स्थापना १९०१ में प्रफुल्ल चन्द्र राय ने कोलकाता में की थी। यह भारत की प्रथम औषधिनिर्माता कम्पनी थी। इस कम्पनी का मुख्यालय कोलकाता में है।
रसम पगड़ी

रसम पगड़ी या रसम दस्तार (पंजाबी: ਰਸਮ ਪਗੜੀ, उर्दू: رسم پگڑی‎) उत्तर भारत और पाकिस्तान के कुछ क्षेत्रों की एक सामाजिक रीति है जिसका पालन हिन्दू, सिख और मुस्लिम सभी धार्मिक समुदाय करते हैं। इस रिवाज में किसी परिवार के सब से अधिक उम्र वाले पुरुष की मृत्यु होने पर अगले सब से अधिक आयु वाले जीवित पुरुष के सर पर रस्मी तरीक़े से पगड़ी (जिसे दस्तार भी कहते हैं) बाँधी जाती है। क्योंकि पगड़ी इस क्षेत्र के समाज में इज्ज़त का प्रतीक है इसलिए इस रस्म से दर्शाया जाता है के परिवार के मान-सम्मान और कल्याण की ज़िम्मेदारी अब इस पुरुष के कन्धों पर है। रसम पगड़ी का संस्कार या तो अंतिम संस्कार के चौथे दिन या फिर तेहरवीं को आयोजित किया जाता है।
नाशिक जिला

विवरण

नाशिक एक धार्मिक स्थान है। यह गोदावरी नदी के किनारे बसा है। यहाँ हर 12 साल बाद कुम्भ मेला आयोजित होता है। देश-विदेश से हजारो साधु व श्रद्धालु रामकुन्ड पर स्नान करने आते हैं। काला राम मन्दिर और दुसरे अनेक पुरातन मन्दिर यहाँ है। यहाँ भगवान राम उनकी पत्नी सीता और मझले भाइ लक्ष्मण के साथ वनवास के वक्त रहते थे।
शादी में ज़रूर आना

कहानी

सत्येंद्र उर्फ सत्तु (राजकुमार राव) और आरती (कृति खरबंदा) प्रस्तावित व्यवस्था विवाह के लिए मिलते हैं और इस प्रक्रिया में प्यार में पड़ जाते हैं। उनकी शादी की रात में, घटनाओं का एक अप्रत्याशित मोड़ उनके मुड़ में बदल जाता है और उस दिन शादी नहीं होती। उनकी शादी के दिन, आरती की बहन आभा (नयनी दीक्षित) सीखती है कि सत्तू की मां आरती को काम करने की अनुमति नहीं देगी। दूसरी ओर, आरती द्वारा किए गए पीसीएस परीक्षा के परिणाम बाहर हैं और वह इसे सफलतापूर्वक पास कर देते हैं। आभा ने सलाह दी कि वह शादी से भाग लेनी चाहिए और पेशेवरों को उत्कृष्ट रूप में पेश करनी चाहिए, अन्यथा, उसके कानून उसके जीवन को नष्ट कर देंगे जैसे आभा के कानूनों ने आभा के जीवन को कैसे नष्ट कर दिया। आरती दूर होती है सत्तू तबाह हो जाता है
5 साल बाद, दोनों पार पथ और कहानी एक दिलचस्प मोड़ लेता है जब सत्येंद्र, जो अब आईएएस अधिकारी हैं, को फ़्रेमयुक्त पीसीएस अधिकारी आरती का मामला सौंपा गया है। भारत की सिविल सेवा (भारतीय प्रशासनिक सेवा) की पृष्ठभूमि में सेट करें, शदी मीन झरूर आना ने भारत में एक मध्यवर्गीय युगल के रूप में सत्येंद्र और आरती का सामना करने वाली चुनौतियों का पता लगाया।

रिसेप्शन

द टाइम्स ऑफ़ इण्डिया के रेणुका व्यवसायवाले ने 1990 के दशक की याद दिलाते हुए मामूली पारिवारिक नाटक की प्रशंसा की और इसे 3 सितारों को प्रदान किया।  हिन्दुस्तान टाईम्स के श्वेता कौशल ने लैंगिक असमानता, दहेज और भ्रष्टाचार पर सकारात्मक कदम उठाते हुए फिल्म की प्रशंसा की और इसे 3.5 स्टार दे दिए।  बॉलीवुड हंगमा ने अपने दिलचस्प विचार के लिए इस फिल्म की प्रशंसा की लेकिन कहा कि इलाज कम है। द इंडियन एक्सप्रेस के शुभरा गुप्ता ने कहा कि फिल्म में एक भ्रामक कहानी है और इसे 1.5 स्टार प्रदान किए हैं। द क्विंट के स्टुटे घोष ने कहा कि यह फिल्म दहेज का समर्थन करती है। फर्स्टपोस्ट हिंदी के अभिषेक श्रीवास्तव ने अपने अभिनेताओं के प्रदर्शन के लिए फिल्म की प्रशंसा की और इसे 3 सितारों को दिया।
प्लास्टर

पेरिस प्लास्टर

इसे 'प्लास्टर ऑफ पेरिस' भी कहा जाता है। यह निर्जलित जिप्सम है, जो प्राय: श्वेत चूर्ण के रूप में मिलता है। यदि विशुद्ध जिप्सम (CaSo₄. 2H₂O) को 1000 से 1900 सें॰ तक गरम किया जाय, तो जलांश का तीन चौथाई भाग निकल जाता है और परिणामी पदार्थ पेरिस प्लास्टर (CaSO₄. ½H₂O) कहलाता है।
पेरिस प्लास्टर पानी के संपर्क में आते ही शीघ्र ही उससे मिलकर जिप्सम बन जाता है। जमने या कठोर होने में बहुत कम समय लगता है। सामान्यतः इसके लिये 5 से 15 मिनट तक पर्याप्त होता है इसलिये जमने में विलंब कराने वाले कुछ पदार्थ मिलाना आवश्यक होता है। इनसे जमने का समय बढ़कर 20 से 40 मिनट तक हो जाता है। विलंबन के लिये प्रयुक्त होने वाले अनेक पदार्थ हैं, किंतु व्यापक प्रयोग में आने वाला विलंबक प्राय: पशुप्रांगण या संवेष्टनशालाओं के कूड़े कचरे से ही बनता है।
पानी मिलने पर जब यह जमता है, तब कुछ ऊष्मा उत्पन्न होती है और आयतन में वृद्धि के कारण ही यह रंगने या पॉलिश की जाने वाली लकड़ी या पलस्तर को दरारों ओर छेदी में भरने के लिये तथा साँचों में ढालकर विविध प्रकार की वस्तुएँ बनाने के लिये विशेष उपयुक्त होता है। पेरिस प्लास्टर का प्रयोग सजावटी पलस्तर में भी होता है। इस कार्य के लिये यह सवर्त्तोम है, क्योंकि इसके प्रयोग से कठोर तल, तीव्र रैखिक उभार और धारें सरलता से बनती हैं और सुदृढ़ होती हैं। इसकी शीघ्र जमने की प्रकृति ढलाई के लिये तो उपयोगी है, किंतु दीवार पर पलस्तर करने के लिये इसे अनुपयुक्त कर देती है। अपने स्थान पर ढाली गई और पूवनिर्मित, दोनों ही प्रकार की छतें बनाने के लिये इसका व्यापक प्रयोग होता है।
बनाने की विधि---
जिप्सम को 150 पर गर्म करने पर प्लास्टर ऑफ पेरिस बनता है।
दशमलव पद्धति

परिचय

अंकों को दस चिन्हों के माध्यम से व्यक्त करने की प्रथा का प्रादुर्भाव सर्वप्रथम भारत में ही हुआ था। संस्कृत साहित्य में अंकगणित को श्रेष्ठतम विज्ञान माना गया है। लगभग पाँचवीं शताब्दी में भारत में आर्यभट्ट द्वारा अंक संज्ञाओं का आविष्कार हुआ था। इस प्रकार एक (इकाई), दस (दहाई), शत (सैकड़ा), सहस्त्र (हजार) इत्यादि संख्याओं को मापने के उपयोग में लाया जाने लगा। गणित विषयक विभिन्न प्रश्न हल करने के लिए भारतीय विद्वानों ने वर्गमूल, धनमूल और अज्ञात संख्याओं को मालूम करने के ढंग निकाले। संख्याओं के छोटे भागों को व्यक्त करने के लिए दशमलव प्रणाली प्रयोग में आई।

दशमिक प्रणाली द्वारा विभिन्न इकाइयों (Units) के मानों को निर्धारित करने में दस (10) का प्रयोग किया जाता है, अर्थात् इसके अंतर्गत प्रत्येक इकाई अपने से छोटी इकाई की दस गुनी बड़ी होती है और अपने से ठीक बड़ी इकाई की दशमांश छोटी होती है। दाशमिक पद्धति इतनी सुविधाजनक है कि गणित के अलावा इसे मापन में भी अपना लिया गया।

वस्तुओं के मूल्यांकन में इस प्रणाली का प्रयोग सर्वप्रथम फ्रांस की क्रांति के प्रारंभिक दिनों में हुआ था और क्रांति के कुछ ही वर्षों बाद देश की समस्त माप तौल दशमिक प्रणाली द्वारा होने लगी थी। इस प्रणाली की सुगमता से प्रभावित होकर कई अन्य देशों ने भी इसे अपना लिया। बेलजियम ने सन् 1833 और स्विट्ज़रलैंड ने सन् 1891 में इस प्रणाली को अपनाया। जर्मनी, हॉलैंड, रूस और अमरीका पर भी इस प्रणाली का बहुत प्रभाव पड़ा और इन देशों ने भी शीघ्र ही इस प्रकार की प्रणाली अपना ली। इस प्रणाली को अंतरराष्ट्रीय मान्यता प्रदान करने के लिए 1870 ई. में फ्रांसीसी सरकार द्वारा एक सम्मेलन बुलाया गया, जिसमें 30 देशों के प्रतिनिधियों ने भाग लिया और इस प्रणाली को अंतरराष्ट्रीय मान्यता देने का सुझाव स्वीकार किया। धीरे धीरे संसार के लगभग भाग में यह प्रणाली प्रयुक्त होने लगी। इस प्रणाली का सबसे बड़ा गुण इसी सुगमता है। इसका मूल अंक 10 है। प्रत्येक माप या तौल में 10 या इसके दसवें भाग का प्रयोग होता है।

भारत में दाशमिक मापन प्रणाली

भारत में माप और तौल के जगह जगह कई प्रकार के ढंग थे। प्रत्येक प्रांत और मंडी में अलग अलग ढंगों से चीजें मापी और तौली जाती थीं। अनुमान है कि देश में लगभग 150 से भी अधिक प्रकार के बाट और माप के विभिन्न ढंग प्रचलित थे। इन कठिनाइयों से वस्तुओं का आदानप्रदान तथा उनका सही भाव मालूम करना बड़ा कठिन हो जाता था। माप तौल की भिन्नता से वस्तुओं के घटते बढ़ते भावों का ठीक अनुमान भी नहीं हो पाता। इससे व्यापार की बहुत क्षति हाती है और क्रेता एवं विक्रेता दोनों को शंका रहती है। माप तौल की विधियों में एरूपता लाने का ढंग भारत में कई बार सोचा गया, परंतु सितंबर, 1956 ई में ही बाट और माप प्रतिमान अधिनियम पास हो सका। 28 दिसम्बर 1956 ई. को उसपर राष्ट्रपति की स्वीकृति प्राप्त होने पर केंद्रीय सरकार को दशमिक प्रणाली के बाट और माप चलाने का अधिकार प्राप्त हुआ।
इस प्रणाली को अपनाने से सारे देश में एक ही प्रकार की माप और तौल के ढंग लागू करने का अधिकार सरकार को प्राप्त हो गया। इससे व्यापार और वस्तुओं के यातायात में बड़ी सहायता मिली। दशमिक प्रणाली की सुगमता से माप और तौल के लेन देन का हिसाब भी आसान हो गया। 
इस प्रणाली के अनुसार लंबाई मापने की इकाई मीटर है, जो एक गज से लगभग तीन इंच बड़ा होता है। इसी प्रकार पिंडभार की इकाई किलोग्राम है और द्रव पदार्थ के पैमाने की इकाई लिटर है।

दशमलव भिन्न

दशमलव भिन्न वे भिन्न हैं जिनके हर 10 या 10ⁿ हो, जहाँ n कोई धन पूर्णांक है। उदाहरण के लिए, 8/10, 83/100, 83/1000, and 8/10000 आदि दशमलव भिन्न हैं जिन्हें क्रमशः 0.8, 0.83, 0.083, तथा 0.0008 लिखा जाता है।
G श्रेणी का मुख्य-अनुक्रम तारा

G श्रेणी का मुख्य-अनुक्रम तारा (G-type main-sequence star या G.V), जिसे पीला बौना या G बौना भी कहा जाता है, ऐसे मुख्य अनुक्रम तारे को बोलते हैं जिसकी वर्णक्रम श्रेणी G हो और जिसकी (तापमान और चमक पर आधारित) यर्कीज़ श्रेणी V हो। इन तारों का द्रव्यमान (मास) सूरज के द्रव्यमान का ०.८ से १.२ गुना और इनका सतही तापमान ५,३०० कैल्विन से ६,००० कैल्विन के बीच होता है। अन्य मुख्य अनुक्रम तारों की तरह G V तारे भी अपने केंद्र में नाभिकीय संलयन (फ्यूज़न) के ज़रिये हाइड्रोजन से हीलियम बनाते हैं और इसमें बहुत उर्जा बनती है। हमारा सूरज भी एक G V है और प्रति सैकिंड यह ६० करोड़ टन हाइड्रोजन को संलयित करके हीलियम बना देता है जिसमें क़रीब ४० लाख टन पदार्थ ध्वस्त होकर ऊर्जा बन जाता है। हमारे सूरज के अलावा मित्र "ए" (Alpha Centauri A), टाऊ सॅटाए (τ Ceti) और ५१ पॅगासाई (51 Pegasi) भी कुछ अन्य जाने-माने G श्रेणी के मुख्य अनुक्रम तारे हैं।

रंग-रूप

इन तारों को 'पीला बौना' कहा जाता है लेकिन वास्तव में इनका रंग सफ़ेद से लेकर हल्का पीला होता है। सूरज जैसे अधिक तापमान और चमक वाले तारे सफ़ेद और कम तापमान वाले तारे पीले-से होते हैं। ध्यान दें कि हमारा सूरज वास्तव में श्वेत होने के बावजूद हमारे वातावरण में किरणों के रेले बिखराव (Rayleigh scattering) से पीला प्रतीत होता है। इस बात पर भी ग़ौर करें कि सूरज जैसे तारों को बौना तारा कहा जाता है क्योंकि यह दानव तारों, महादानव तारों और परमदानव तारों से छोटे होते हैं, लेकिन संख्या के हिसाब से हमारे सूरज जैसे पीले बौने हमारी गैलेक्सी में मिलने वाले ९०% तारों से अधिक रोशन होते हैं। यह कम रोशन तारे नारंगी दानव (K श्रेणी के बौने), लाल बौने और सफ़ेद बौने जैसे तारे होते हैं।

जीवनकाल

एक साधारण G V तारा लगभग १० अरब वर्षों तक हाइड्रोजन इंधन का संलयन करता है जिसके बाद इसके केन्द्रीय भाग में हाइड्रोजन लगभग ख़त्म हो जाता है। ऐसे होने पर तारा फूलने लगता है और अपने पहले के आकार से कई अधिक बड़ा होकर एक लाल दानव बन जाता है। ऐसा रोहिणी तारे (उर्फ़ ऐल्डॅबरैन या ऐल्फ़ा टौ) के साथ हो चुका है और आज से अरबों साल बाद हमारे सूरज के साथ भी होगा। अंत में जाकर यह लाल दानव अपनी बाहरी परतें त्याग देता है और वे एक सिकुड़े-हुए घने और ठन्डे केन्द्रीय सफ़ेद बौने तारे के इर्द-गिर्द विस्तृत एक ग्रहीय नीहारिका बन जाती हैं।
मागादान ओब्लास्त

इतिहास

ऐतिहासिक रूप से साइबेरिया के सुदूर पूर्वी इलाक़े को कोलिमा (Kolyma, Колыма́) कहा जाता था और इसी के एक भाग में सन् १९५३ में मागादान ओब्लास्त स्थापित किया गया। यहाँ पर धरती में सोना, चांदी, टिन और टंग्स्टेन मिला और १९३०-१९४० के दशकों में उन्हें निकालने के लिए खाने बनी और सोवियत संघ के तानाशाह जोसेफ़ स्टालिन की सरकार ने यहाँ क़ैदी-श्रमिकों के गुलाग खेमे और सड़कें बनवाई। स्टालिन के देहांत पर कैदियों की बजाए पगार पर काम करने वाले मज़दूरों को रखा गया जो यहाँ पर सोने-आदि की खानों में काम करने आये।
यहाँ पर मूल रूप से बहुत से साइबेरियाई आदिवासी समुदाय बसे हुए थे, जैसे कि एवेन, कोर्यक, युपिक, चुकची, ओरोच, चुवाई और इतेलमेन, जो या तो ओख़ोत्स्क सागर में मछलियों के शिकार से या फिर कोलिमा नदी की घाटी में रेनडियर-पालन से गुज़ारा करते थे। औद्योगीकरण से इनकी मूल जीवन-प्रणाली छिन्न-बिन्न हो गई लेकिन सरकारी सहायता से यह अपने निर्वाह करते रहे। सोवियत संघ के टूट जाने के बाद यह सहारा बंद हो गया और अब इन समुदायों के बहुत से लोग बेरोज़गार और निर्धन हो गए हैं। १९९१ तक चुकोतका स्वशासित ओक्रुग इसी ओब्लास्त का हिस्सा हुआ करता था लेकिन उस वर्ष उस ओक्रुग ने मागादान ओब्लास्त से अलग हो जाने की घोषणा कर दी।
मोहम्मद मोहम्मदुल्लाह

मोहम्मद मोहम्मदुल्लाह, (बांग्ला:মোসাম্মদ মোহাম্মাদুল্লাহ)(२१ अक्टूबर १९२१ – ११ नवंबर १९९९) एक बांग्लादेशी राजनीतिज्ञ थे। वे बांग्लादेशी राजनीतिक दल, अवामी लीग से संबंधित थे। साथ ही वे बांग्लादेशी स्वतंत्रता संग्राम के भी भहत्वपूर्ण व्यक्तित्व थे। वे, २४ दिसम्बर १९७३ से २५ जनवरी १९७५ तक बांग्लादेश के राष्ट्रपति थे। एवं अप्रैल 7 1973 से जनवरी 26 1974 तक, बांग्लादेशी संसद के अध्यक्ष भी रहे थे।
माघ कृष्ण षष्ठी

यह विक्रम संवत के ग्यारहवें मास माघ की छठी और इसके पहले पक्ष कृष्ण पक्ष की छठी तिथि है।
हाइड्रोक्सीमीथाइलपेन्टाइलसाइक्लोहेक्सेनकार्बोक्सिअल्डिहाइड

यह एक प्रकार का अल्कोहल है। यह कृत्रिम पदार्थ है। इसका उपयोग साबून इत्यादि बनाने में होता है।
इत्सुकुशीमा मंदिर

इतिहास

वैसे यह मंदिर कई बार नष्ट कर हो चुका हैं, लेकिन पहले मंदिर की स्थापना शायद 6वीं शताब्दी में ही की गई थी। वर्तमान मंदिर 16वीं शताब्दी के मध्य की मानी जाती हैं, लेकिन इसका वास्तु 12वीं श़ताब्दी से पहले का माना जाता हैं। यह वास्तु 1168 में स्थापित किया गया था, जब टेरा नो कियोमोरी द्वारा धनराशि प्रदान की गई थी।
5 सितंबर, 2004 को, टायफून सोंगडा ने मंदिर को गंभीर रूप से क्षति पहुंचाई थी। बोर्डवॉक और छत को आंशिक रूप से नष्ट कर दिया गया था, और मरम्मत के लिए मंदिर अस्थायी रूप से बंद करना पड़ा था।

धार्मिक महत्व

यह मंदिर समुद्र और तूफान के शिंतो देवता, और सूरज की देवी अमातेरसु (शाही परिवार के संरक्षक देवी) के भाई, सुसानो-ओ नो मिकोटो की तीन बेटियों को समर्पित हैं। क्योंकि इस पूरे द्वीप को ही पवित्र माना गया हैं, अत: इसकी पवित्रता बनाए रखने के लिए पुर्व में आम लोगों को इस पर पैर भी रखने की अनुमति नहीं थी। तीर्थयात्रियों को यहाँ दर्शन के लिए अनुमति देने के लिए, मंदिर को पानी के ऊपर घाट की तरह बनाया गया था, ताकि यह जमीन से ऊपर तैरता दिखाई दे। लाल प्रवेश द्वार या टौरी को इसी कारण से पानी पर बनाया गया था। आम लोगों को मंदिरों आने से पहले, अपनी नौकाओं को टौरी के अन्दर से ले जाना होता था।
मंदिर की पवित्रता बरकरार रखना इतना महत्वपूर्ण था कि 1878 के बाद से इसके पास किसी भी कि मृत्यु या जन्म नहीं होने दिया जाता हैं। आज तक, गर्भवती महिलाओं को प्रसव के दिन नज़दिक आने पर मुख्य भूमि पर वापस आना पड़ता हैं, ऐसा ही अधिक बीमार या बहुत बुजुर्ग के साथ भी किया जाता हैं। द्वीप पर शव को दफनानें या जलाने कि पूर्णता मनाहीं हैं।
दिल्ली सराय रोहिल्ला एक्स्प्रेस ९२६३

दिल्ली सराय रोहिल्ला एक्स्प्रेस 9263  भारतीय रेल द्वारा संचालित एक मेल एक्स्प्रेस ट्रेन है। यह ट्रेन पोरबंदर रेलवे स्टेशन (स्टेशन कोड:PBR) से 03:05PM बजे छूटती है और जयपुर रेलवे स्टेशन (स्टेशन कोड:JP) पर 01:45PM बजे पहुंचती है। इसकी यात्रा अवधि है 22 घंटे 40 मिनट।
जावा साहित्य

जावा साहित्य (शास्त्र जावा) से आशय सामान्यतः जावा द्वीप के साहित्य से है और विशेषतः उस क्षेत्र के साहित्य को जावा साहित्य कहते हैम जहाँ  जावा भाषा बोली जाती है। किन्तु, अन्य साहित्यिक परम्पराओं की तरह ही, जावा भाषा की कृतियाँ केवल जावा द्वीप में नहीं रची गयीं बल्कि सुन्दा, मदुरा बाली द्वीप, लोम्बोक, दक्षिणी सुमात्रा और सूरीनाम में भी रचीं गयीं थीं।
अर्थिक आतंकवाद

आपूर्ति श्रृंखला पर प्रभाव

भूमि सीमाओं पर आतंकवादी हमले का खतरा होने के कारण उत्पाद को पहुँचाने केलिए अतिरिक्त सुरक्षा उपायों का पालन करना पड़ता है। इन उपायों के कारण सामानों के निर्यात और आयात करने की लागत बढ़ जाती है।
स्थिर चुम्बकिकी

स्थिर चुम्बकिकी (Magnetostatics / मैग्नेटोस्टैटिक्स) उन चुम्बकीय क्षेत्रों का अध्ययन है जहां विद्युत धाराएँ समय के साथ न बदल रही हों।  यह स्थिरवैद्युतिकी (इलेक्ट्रोस्टैटिक्स) का चुंबकीय समतुल्य (एनालॉग) है, जहां आवेश स्थिर (अगतिशील) होते हैं। किन्तु स्थिर चुम्बकिकी के लिए चुम्बकन (मैग्नेटाइजेशन) का स्थिर (स्टैटिक) होना आवश्यक नहीं है।
जब विद्युत धाराएँ अपरिवर्ती नहीं होती हैं, किन्तु धाराएँ बहुत तेजी से प्रत्यावर्तित नहीं होतीं (currents do not alternate rapidly), उस स्थिति में भी स्थिर चुम्बकिकी एक अच्छा सन्निकटन (approximation) है, अर्थात उस स्थिति को 'स्थिर चुम्बकीय स्थिति' मानकर चुम्बकीय क्षेत्र की गणना की जाय तो प्राप्त परिणाम बहुत सीमा तक वास्तविक मान के निकट होगा।
अरबाज़ ख़ान

व्यक्तिगत जीवन

अरबाज खान ने 1998 में मलाइका से शादी की। 2016 में दोनों का तलाक हो गया।
विश्वविद्यालय शिक्षा आयोग

भारत सरकार ने स्वतत्न्रता- प्राप्ति के बाद उच्च शिक्षा का स्तर बड़ानें के लिए विश्व्विद्याल्य शिक्षा आयोग की स्थापना ४ नवम्बर १९४८ मे की थी, इस आयोग के अध्यक्ष थे डॉ॰ सर्वपल्ली राधा कृष्णन ।
डॉ० सर्वपल्ली राधाकृष्णन की अध्यक्षता में गठित इस आयोग को उच्च शिक्षा से संबंधित निम्न बिंदुओं पर विचार करके अपनी संस्तुतियां देने का कार्य सौंपा गया-
(१) भारत में विश्वविद्यालय शिक्षा तथा अनुसंधान के उद्देश्य
(२) विश्वविद्यालयों की वित्त व्यवस्था
(३) विश्वविद्यालयों के पाठ्यक्रम
(४) विश्वविद्यालयों के प्रवेश मानक
(५) विश्वविद्यालयों में शिक्षण माध्यम
(६) भारतीय संस्कृति, इतिहास, साहित्य,भाषा, दर्शन व ललित कलाओं का उच्च अध्ययन
(७) अध्यापकों की योग्यता,सेवा शर्त, वेतन तथा कार्य
 विश्वविद्यालय शिक्षा आयोग ने उच्च एवं विश्वविद्यालयी शिक्षा के संबंध में प्रश्नावली तथा साक्षात्कार के द्वारा सूचनाएं संकलित की तथा इसका विश्लेषण किया। सम्यक विचार-विमर्श के बाद आयोग ने 25 अगस्त 1949 को 747 पृष्ठों का अपना प्रतिवेदन भारत सरकार के समक्ष प्रस्तुत किया। 
 इस आयोग ने उच्च शिक्षा के विभिन्न पक्षों जैसे-उच्च शिक्षा के उद्देश्य, अध्यापकों की सेवाशर्तों, शिक्षा के स्तर, पाठ्यक्रम, व्यवसायिक शिक्षा, परीक्षा प्रणाली, छात्र कल्याण, अर्थव्यवस्था आदि के संबंध में अनेक बहुमूल्य सुझाव दिए।

1-माध्यमिक शिक्षा आयोग (मुदालियर आयोग) 1952-53
2-शिक्षा आयोग (कोठारी आयोग) 1964-66
3-शिक्षा बिना बोझ के समिति-1992-93
4-उच्च शिक्षा पुनरोद्धार समिति-2009
आप की कसम

संक्षेप

अमीर और धनवान सुनीता (मुमताज़) अपने कॉलेज में एक संघर्षशील मध्यम वर्ग के युवा व्यक्ति कमल भटनागर (राजेश खन्ना) से मिलती है, और दोनों एक-दूसरे की ओर आकर्षित होते हैं। कमल के पिता (ए के हंगल) और सुनीता के माता-पिता (दीना पाठक, रहमान) उनके रिश्ते को मंजूरी देते हैं, और जल्द ही दोनों विवाहित हो जाते हैं। जब तक कमल को सुनीता की निष्ठा के बारे में संदेह नहीं होता तब तक जीवन आनंदित होता है। ये संदेह नियंत्रण से बाहर हो जाता है, जिसके परिणामस्वरूप दोनों अलग हो जाते हैं। वह अब भी अपने दिल में एक-दूसरे से प्यार करते हैं, लेकिन अपने जीवन से संदेह को दूर करने में असमर्थ हैं।
भारी तनाव की प्रतिक्रिया

भारी तनाव की प्रतिक्रिया

भारी तनाव की प्रतिक्रिया उस प्रकार की मानसिक प्रतिक्रिया है, जो किसि भी भयानक या दर्दनाक घटना के जवाब मेइन उत्पन्न होत है। भारि तनाव की प्रतिक्रिय उस समय भी उत्पन्न होति है जब कोइ व्यक्ति किसि भयानक घटना को देखने की वजह से अन्धरुनी तनाव मेहसूस करता है। यह सदमे / hypo-perfusion की असंबंधित संचार हालत, या सदमे मूल्य की अवधारणा के साथ भ्रमित नहीं होना चाहिए। भारी तनाव की प्रतिक्रिया में देरी तनाव प्रतिक्रिया में विकसित हो सकता है या बेहतर पीटीएसडी रूप में जाना जाता है, यदि तनाव को सही तरीके से प्रतिबन्धित ना किया जा सके तो। भारी तनाव प्रतिक्रिया पहली बार वालटर कैनोन (Walter canon) द्वारा 1920 को वर्णित किय गया था। एक सिद्धांत के अनुसार खतरे के समय जानवरों में
क्वार्टरबैक

क्वार्टरबैक (QB) अमरीकी फुटबॉल एवं कनाडियन फुटबॉल में एक खिलाड़ी पद होता है।
एन. जी. सी.

खगोल विज्ञान में एन. जी. सी. (New General Catalogue of Nebulae and Clusters of Stars; NGC) दूरस्थ स्थित आकाशीय पिंडो की एक सूची है, जिसमे ७,८४० पिंड सम्मिलित है, जिसे प्रायः एन. जी. सी. पिंड कहा जाता है। एन. जी. सी. सभी प्रकार के दूरस्थ स्थित पिंडो से संबंधित व्यापक सूची है ना कि यह केवल आकाशगंगाओं के लिए सीमित है।
वाल्व

वाल्व (Valve) वे यांत्रिक युक्तियाँ हैं जिनका उपयोग पाइप तथा जैविक वाहिकाओं (vessels) में तरल के प्रवाह को रोकने के लिए किया जाता है1 शरीर-क्रिया विज्ञान (physiology) में भी इस शब्द (वाल्व) का प्रयोग उन प्राकृतिक युक्तियों के लिए किया जाता है, जो शरीर में वे ही कार्य करती हैं जिन्हें यांत्रिक वाल्व करते हैं। इन प्राकृतिक युक्तियों में हृदय के वाल्व उल्लेखनीय हैं, जो खुलकर या बंद होकर हृदयकोष्ठ से रक्त के प्रवाह को नियंत्रित करते हैं।
फेसबुक मैसेंजर

व्यावसायिक इंटरैक्शन और तृतीय-पक्ष ऐप एकीकरण

25 मार्च, 2015 को फेसबुक एफ़ 8 सम्मेलन में, फेसबुक ने मैसेंजर में कई महत्वपूर्ण बदलावों की घोषणा की। मैसेंजर उपयोगकर्ताओं को व्यवसायों के साथ सहभागिता शुरू करने, सूचनाओं को प्राप्त करने, नोटिफिकेशन प्राप्त करने, और कंपनी के ग्राहक सेवा प्रतिनिधियों के साथ व्यक्तिगत वार्तालाप करने की सुविधा उपलब्ध कराइ जाएगी। उपयोगकर्ता मैसेंजर के अंदर संगत तीसरे पक्ष के ऐप को भी खोलने में सक्षम होंगे, जैसे मूवी टिकट सेवा या गिफ जेनरेटर, और फिर उन विवरणों को अन्य चैट प्रतिभागियों के साथ साझा कर सकेंगे।

उपयोगकर्ता विकास

मुख्य फेसबुक ऐप से अलग होने के बाद, मैसेंजर के पास अप्रैल 2015 में 600 मिलियन उपयोगकर्ता थे, जो जून 2016 में 900 मिलियन, जुलाई 2016 में 1 अरब और अप्रैल 2017 में 1.2 अरब तक बढ़ गया।
दतिया विधानसभा निर्वाचन क्षेत्र

See Also

दतिया
1996 सिनसिनाटी मास्टर्स

पुरुष एकल

आंद्रे अगासी ने  माइकल चाँग को 7-6, 6-4 से हराया।

पुरुष युगल

मार्क नोल्स /  डेनियल नैस्टर ने  सैंडन स्टोहली /  सीरिल सुक को 6-2, 7-5 से हराया।
वृंदा करात

जीवन परिचय

वृंदा करात का जन्म कलकत्ता में हुआ था। उनके पिता सूरज लाल दास लाहौर के रहने वाले थे। वृंदा ने पांच वर्ष की उम्र में अपनी माता अश्रुकोना मित्रा को खो दिया था। वृंदा की दो बहनें और एक भाई है। 
वृंदा ने देहरादून के विल्‍हम गर्ल्स स्कूल से शुरुआती शिक्षा प्राप्त की है। उन्होंने 16 वर्ष की उम्र में डिप्लोमा प्राप्त करने के लिये दिल्ली विश्वविद्यालय के मिरांडा हाउस कालेज में दाखिला लिया। इसके बाद वर्ष 1971 में इतिहास में स्नातक की पढ़ाई करने के लिये उन्होंने देहरादून विश्वविद्यालय में दाखिला लिया।

राजनीतिक कैरियर

वृंदा 1967 में लंदन रवाना हो गयीं जहां उन्होंने चार वर्षों तक एयर इंडिया के साथ काम किया। इस दौरान उन्होंने विमान परिचायिकाओं पर स्कर्ट पहनने के लिये डाले जाने वाले दबाव के खिलाफ संघर्ष किया और इस तरह से उनके राजनीतिक जीवन की शुरुआत हुई।
लंदन में रहते हुये उनका जुड़ाव साम्राज्यवाद विरोधी और युद्ध विरोधी आंदोलनों के साथ हुआ और वह मार्क्सवादी विचारधारा के करीब आईं। इसके बाद उन्होंने भारत की जनता के लिये काम करने के इरादे से स्वदेश लौटने का इरादा किया। वह 1971 में अपनी नौकरी से इस्तीफा देकर कलकत्ता लौट आईं और बीटी रंदीवे के मार्गदर्शन में माकपा में शामिल हुईं। इसके बाद उन्होंने राजनीति को करीब से समझने के इरादे से कलकत्ता विश्वविद्यालय में दाखिला लिया। उन्‍होंने शुरुआती दिनों में अपने कालेज के छात्रों के बीच और बंगलादेश युद्ध के समय में रिफ्यूजी कैंपों में काम किया। 
वह 1975 में दिल्ली चली गईं और उत्‍तरी दिल्ली की एक कपड़ा मिल में काम करने वाले मजदूरों के बीच एक ट्रेड यूनियन कार्यकर्ता के तौर पर काम करना शुरु कर दिया। वह धीरे-धीरे श्रमजीवी और महिला आंदोलनों में सक्रिय हो गयीं। उन्होंने बलात्कार कानूनों को लेकर 1980 में एक बड़ा आंदोलन छेड़ा। वह मौजूदा समय में भी एडवा की उपाध्यक्ष होने के नाते महिलाओं से जुड़े मुद्दों पर जागरुकता बढ़ाने के लिये सक्रियता से काम करती हैं। 
वृंदा 11 अप्रैल 2005 को भारतीय संसद के ऊपरी सदन राज्यसभा के लिये निर्वाचित हुईं। इसी वर्ष वह माकपा पोलित ब्यूरो की सदस्या निर्वाचित हुईं।

परिवार

वृंदा ने अपने जीवनसाथी के तौर पर माकपा के मौजूदा महासचिव और अपने छात्र जीवन के साथी प्रकाश करात को चुना था। उनकी बहन राधिका राय का विवाह एनडीटीवी समाचार चैनल के मुख्य अधिशासी प्रणय राय से हुआ है। वृंदा 1984 के सिख दंगों पर बनी फिल्म अमु में सोनाली बोसकोंकणा सेन शर्मा की मां की भूमिका निभा चुकी हैं।

रचनाएं

वृंदा ने सर्वाइवल एंड इमांसीपेशन: नोट्स फ्राम इंडियन वूमन्स स्ट्रगल्स नामक पुस्तक लिखी है। यह पुस्तक भारतीय महिलाओं से जुडे विभिन्न सामाजिक राजनीतिक मसलों की वामपंथी नजरिये से पडताल करने का प्रयास करती है।
मेघना मलिक

प्रारंभिक जीवन और करियर

मेघना मलिक का जन्म कमलेश मलिक , एक सेवानिवृत्त कॉलेज के प्रिंसिपल और सोनीपत में अंग्रेज़ी के प्रोफेसर रघुवीर सिंह मलिक के घर हुआ था। मेघना ने कुरुक्षेत्र विश्वविद्यालय से अंग्रेज़ी में एमऐ की शिक्षा पूरी की हैं, साथ ही उन्होंने १९९७ में नेशनल स्कूल ऑफ़ ड्रामा, दिल्ली से स्नातक की डिग्री पूरी की।
मुदुमालिनी राष्ट्रीय उद्यान

यह भारत का एक प्रमुख राष्ट्रीय उद्यान हैं।